Nirien li ħakmu dar tal-anzjani fi Spanja ħasad il-ħajja ta' anzjana ta' 89 sena filwaqt li 18-il persuna sfaw midruba wara li sofrew ħruq gravi. Jidher li n-nirien bdew fit-tieni sular tar-residenza f'Sevilja fin-Nofsinhar ta' Spanja fejn madwar 170 pulizija, mediku u tas-salvataġġ skattaw operazzjoni ta' salvataġġ u mexxew madwar 78 resident għal dar oħra. F'temperaturi kesħin bosta ġirien taw ukoll is-sehem tagħhom billi ġabu kutri u offrew kenn fi djarhom stess lir-residenti anzjani li kellhom jevakwar il-binja u jħallu kollox warajhom. Il-kawża tan-nirien għadha qed tiġi investigata.